**Missä ajattelit yöpyä Espoon vuosikokouksen aikana?**

Haluatko hyvää ja edullista kävelymatkan päässä Dipolista vai upeaa ja hinnakkaampaa Dipolin vieressä tai kiehtooko Sinua hotelli viihdealtaan vieressä puutarhakaupunki Tapiolassa?

**Lähimpänä kokouspaikkaa** on laadukas päämajahotelli [Radisson Blu Hotel, Espoo](https://www.radissonhotels.com/fi-fi/hotellit/radisson-blu-espoo) 4\*, jonne on matkaa vain 350 m ja autollesi on ilmainen pysäköinti.

**Kiintiöhotellit lähistöllä - näistä bussikuljetukset Dipolin päätapahtumiin:**

**1.**[Original Sokos Hotel Tapiola Garden](https://www.sokoshotels.fi/fi/espoo/sokos-hotel-tapiola-garden) (Vieressä viihdeallas, jossa kesäisin erilaisia aktiviteetteja)

Kävely- tai pyöräilymatka kokouspaikalle: 2 km, 4**\***, metro Tapiola on lähellä ja pääset kävelemään kauppakeskus Ainoan läpi, omalle autolle on maksullinen parkki.

**2.**[Hotelli Heymo 1 by Sokos Hotels](https://www.sokoshotels.fi/fi/espoo/heymo-1) (Moderni, uusi, erinomainen vaihtoehto)

Kävely- tai pyöräilymatka kokouspaikalle: 800 m, 3**\***, aamiainen noudetaan kaapista, uusi hotelli, lähikaduilta saattaa löytyä ilmainen parkkipaikka. Talvilomaviikoilla myös edullisia tarjouksia; tartu tilaisuuteen äkkiä! Tämän hotellin matkat kävellen käyvät myös hyötyliikunnasta. Heymon asiakkaana sinulla on käytössäsi Omago-yhteiskäyttöauto Volgswagen ID4.

**Muut kiintiöhotellit lähistöllä - tästä kulku Dipoliin omatoimisesti:**

**3.**[Hanasaari](https://www.hanaholmen.fi/kokoushotelli/)

Kävely- tai pyöräilymatka kokouspaikalle: 3,2 km, 4**\***, ilmainen parkki, omatoiminen liikenne, bussit kulkevat pitkin läheistä moottoritietä.

**Kiintiöhotellit Helsingissä – luksusta pääkaupungin sydämessä, näistä kulku Dipoliin omatoimisesti:**

**4.** [Hotel F6](https://www.hotelf6.fi/fi/), Fabianinkatu 6

Hotelli Helsingin sydämessä, 5**\***, kävely-metro-kävely Dipoliin 40 min, 20 min. autolla, maksullinen parkki

**5.**[Hotel U14](https://hotelu14.fi/fi), Unioninkatu 14

Hotelli Helsingin Esplanadin kupeessa, 5**\***, matka kävely-metro-kävely Dipoliin 40 min, 20 min. autolla, maksullinen parkkeeraus.

**Osallistumishaaste**

Haastamme kaikki Suomen klubit mukaan päättämään omistamamme Lions-liiton asioista Espoossa 9.- 11.6.2023. Pyydämme, että Kouvolaan osallistuneet 320 klubia ottavat tehtäväkseen haastaa piirinsä klubeja osallistumaan. Kysy meiltä listaa Kouvolan osallistujista!

Klubit, jotka tuovat viime kokouksesta poissa olleen klubin vuoden 2023 vuosikokoukseen, huomataan ja parhaat palkitaan.

**Tervetuloa ja kannusta klubiasi lähettämään edustaja!**

*Espoossa 2.3.2023 Yhteistyöterveisin Espoo2023 Viestintätiimi*